Bestyrelsesmøde d. 5. juni-2016

**Generalforsamling**

Jan har lavet et udkast til dagsorden for generalforsamlingen. Indbydelse til generalforsamlingen og sommerfest sendes ud på mail. Det sendes ud midt i juni.

Nicolai Lund Madsen er kandidat til bestyrelsen

Karin spørger Susanne, om hun vil være dirigent igen i år

**Sommerfest**

Vi bestiller telt, borde og stole hos en teltudlejer, da Ryan er på ferie den uge. Raymond undersøger muligheder.

Raymond skriver rundt til dem, der plejer at hjælpe med et tidspunkt for opsætning af telt.

Karin prøver at finde nogen, som kan grille grisene og skære dem ud samt finde grill til formålet.

Musik: Karin undersøger muligheder og vi andre arbejder med, hvis vi kommer i tanke om muligheder og koordinerer med Karin.

Salater: Inge Lise koordinerer salater. Henriette og Inge Lise laver kartoffelsalat

Blomsterdekorationer og duge – Inge Lise spøger Bente

**SLVK – møde**

Samarbejdende lejerforeninger i Vestkystens klitplantager

Foreningen er nedsat for at kunne forhandle med naturstyrelsen om køb af grunde. Møderne er droslet meget ned, men nu er der berammet et møde til d. 2. juli. Jan deltager. Jan mener, det er vigtigt, at holde kontakt. De varetager interessen i fastsættelse af prisniveauet.

**Klitsyn:**

Dele af bestyrelsen holdt klitsyn og tog billeder af de steder, hvor sandet lå uden beskyttelse og sendte det til kystdirektoratet. De var glade for billederne og tog udgangspunkt i dem.

Erik Dahl-Rasmussen og Svend (fra Sletten)gik med Kystdirektoratet rundt og inspicerede.

Der bliver lagt ris i de slugter, hvor der ikke er marhalm. Man håber, at det vil minimere sandfygninger.

Reparation af rebstiger: Niels Christensen (Kildebo) vil gerne udbedre dem med hjælp.

Niels laver selv aftaler med et par stykker, som vil hjælpe.

**Kloakering:** Det har ikke været på som punkt på byrådsmøderne endnu, men vi følger det tæt.

**Kystsikring:** Karin laver en henvendelse til Søren Gade, som hun kender, om planerne for kystsikring for vores område.